laion/Wikipedia-Exotic huggingface dataset:
גזע חג המולד

גזע חג המולד, גזע יול או גזע העץ של היול הוא מנהג של חג המולד להדליק באח הבית גזע עץ קשה במיוחד. מנהג זה אופייני למדינות צפון אירופה הקרות, בהם מכונה החג בשם "יול", אך גם מקובל בארצות הברית ובבריטניה. בתקופת האימפריה הבריטית, מתיישבים בריטיים הביאו מנהג זה גם לארצות בהם חג המולד חל בחודשי הקיץ (כגון אוסטרליה וניו זילנד). בעבר נהוג היה לשרוף גזע עץ שלם שהוכנס אל הבית ברוב טקס לפני החג, ובכך איפשר את חימום הבית במהלך ימי החג הקרים. ההיסטוריון הבריטי הנרי בורן סבר כי מקורו של המנהג במאה השישית או במאה השביעית, והוא מבוסס על מנהג פגאני שקדם לנצרות, וכך גם כתב רוברט צ'יימברס בספרו משנת 1864. גזע העץ מכונה "Yule log" או "Yule Clog" באנגליה, ו-"Christklotz", "Christbrand" או "Weihnachtsscheit" בגרמניה. מדיה וקבצים בנושא גזע חג המולד בוויקישיתוף מידע על מנהג גזע חג המולד (באנגלית) Robert Chambers, The Book of Days: A Miscellany of Popular Antiquities in Connection with the Calendar, Including Anecdote, Biography, & History, Curiosities of Literature and Oddities of Human Life and Character
ריקרדו מונטוליבו

ריקרדו מונטוליבו (באיטלקית: Riccardo Montolivo; נולד ב-18 בינואר 1985) הוא כדורגלן עבר איטלקי בעמדת הקשר מרכזי ששיחק במילאן, פיורנטינה ובנבחרת איטליה. ריקרדו מונטוליבו נולד ב-1985 בקראבאג'ו באיטליה כבן לאנטייה, אישה גרמנייה ילידת קיל ולמרצ'לו מונטוליבו, רופא מרדים איטלקי יליד ברגמו שעבד בבית החולים גליאצי במילאנו. אחי הכדורגלן, לוקה, הוא עורך דין, אך גם מאמן כדורגל. ריקרדו התחיל לימודי כלכלה בברגמו אך עזב אותם לטובת הספורט. מונטוליבו הוטבל בלידתו בדת הלותרנית אולם הוא מרגיש אתאיסט מונטוליבו התחיל את הקריירה שלו באטאלנטה ששיחקה אז בסרייה ב'. בגיל 18, הוא ערך את הופעת הבכורה שלו בעונת 2003/2004. הוא שחק 41 משחקים וכבש ארבעה שערים, ועזר למועדון לעלות לסרייה א'. בעונתו הראשונה בסרייה א', הוא שיחק 32 משחקים וכבש שלושה שערים. למרות זאת בסיום העונה שבה אטלנטה לסרייה ב'. בקיץ 2005 עבר מונטוליבו לפיורנטינה, כאשר אטלנטה שמרה חלק מכרטיס השחקן אבל שנה לאחר מכן פיורנטינה רכשה 100% מכרטיס השחקן. במהלך עונת 2005/2006 התקשה לקבל דקות משחק מאחר שמאמן פיורנטינה צ'זרה פראנדלי לא בטח בו בשל חוסר ניסיונו ונתן קרדיט לשחקנים הוותיקים. עונת 2007/2008 התחילה טוב עבור מונטוליבו. במחזור הראשון הוא היה מבין המצטיינים במשחק נגד אמפולי ואף כבש שער יוצא דופן. בתחילת שנת 2010, עקב עזיבתם של אז קפטן דריו דניאלי וסגן קפטן מרטין יורגנסן, התמנה מונטוליבו לקפטן של המועדון. בסוף של 2010/2011, מונטוליבו סירב לחתום על הארכת חוזה, ובקיץ 2012 הפך לשחקן חופשי. במאי 2012 הודיעה מאמן מילאן מאסימו אלגרי על צירופו של מונטוליבו למועדון לקראת העונה הקרובה. ב-30 באוקטובר 2012, כבש את השער הראשון שלו במילאן בדקה ה-69 אחרי שמילאן נקלעה לפיגור 2-0 מול פלרמו והצליחה לחזור ל-2:2. ב-25 בנובמבר 2012 לבש לראשונה את סרט הקפטן של המועדון עקב פציעתם של הקפטן הראשי מאסימו אמברוזיני והקפטן המשני כריסטיאן אביאטי. בסיום עונת 2018/2019 שוחרר מהמודעון. ב-13 בנובמבר 2019 הודיע מונטוליבו על פרישה. בצעירותו מונטוליבו שיחק בנבחרת איטליה עד גיל 21. ב-10 באוקטובר 2006 הבקיע את שער הניצחון בניצחון 1-2 נגד נבחרת ספרד במסגרת מוקדמות אליפות אירופה בכדורגל עד גיל 21 - 2007. שבוע לאחר מכן הוא ערך את הופעת הבכורה שלו בנבחרת הבוגרת בניצחון 0-2 על דרום אפריקה. הוא נכלל בסגל המורחב של איטליה ליורו 2008 על ידי המאמן רוברטו דונאדוני אך לא נכלל בסגל הסופי ליורו. בקיץ 2008 מונטוליבו השתתף במשחקים האולימפיים. הוא הבקיע שער אחד בארבעה משחקים והודח ביחד עם איטליה ברבע הגמר על ידי בלגיה. מונטוליבו שיחק במדי הנבחרת האיטלקית גם בגביע הקונפדרציות 2009 ובמונדיאל 2010 כאשר שיחק בכל שלושת המשחקים עקב פציעתו של אנדראה פירלו. ב-10 באוגוסט 2011 הבקיע מונטוליבו את השער הבינלאומי הראשון שלו במשחק ידידות נגד נבחרת ספרד שנגמר ב-1:2 לאיטליה. ביורו 2012 ערך מונטוליבו 4 משחקים והגיע עם איטליה לגמר, שם הפסידה 4-0 לנבחרת ספרד. מונטוליבו זומן לסגל הנבחרת לקראת מונדיאל 2014, אך שבר את קרסולו במשחק הכנה מול נבחרת אירלנד והחמיץ את המונדיאל. מדיה וקבצים בנושא ריקרדו מונטוליבו בוויקישיתוף ריקרדו מונטוליבו, ברשת החברתית פייסבוק ריקרדו מונטוליבו, ברשת החברתית אקס (טוויטר) ריקרדו מונטוליבו, באתר Transfermarkt ריקרדו מונטוליבו, באתר Fussballdaten.de (בגרמנית) ריקרדו מונטוליבו, באתר Soccerway ריקרדו מונטוליבו, באתר BDFutbol ריקרדו מונטוליבו, באתר WorldFootball.net ריקרדו מונטוליבו, באתר National Football Teams ריקרדו מונטוליבו, באתר FootballDatabase.eu ynet ספורט, עצב באיטליה בגלל מונטוליבו: "איבדנו מנהיג", באתר ynet, 1 ביוני 2014
בוש דה נואל

בְּוּש דֶה נוֹאֶל (נהגה עם U שורקת, שנשמעת לחלק מהישראלים כמו חיריק או כמו "יוּ", בצרפתית: Bûche de Noël - "גזע עץ של נואל" - או "גזע חג המולד") הוא קינוח מסורתי המוגש בחג המולד בצרפת ובמדינות שהיו בעבר מושבות צרפת. הקינוח נקרא על שם המנהג להדליק בחג המולד גזע עץ שנקרא "גזע חג המולד" באח הבית. הקינוח עשוי מעוגת ספוג, ז'נואז המגולגלת לרולדה כשהיא ממולאת בקרם חמאה בטעם שוקולד ומצופה בקרם זה על מנת להידמות לגזע עץ. לעיתים מצפים את העוגה בציפוי אבקת סוכר על מנת לשוות לה מראה של גזע עץ מכוסה שלג. בגרסאות מודרניות של העוגה נעשה שימוש בעוגת שוקולד ולעיתים בגנאש במקום קרם החמאה, או בהוספת טעמים לקרם כגון טעמי קפה. לעיתים משתמשים בפירות יער (אוכמניות, דומדמנית ודובדבנים) על מנת לעטר את העוגה. כמו כן לעיתים נעשה שימוש במרציפן או מרנג לעיטור. לא ידוע מקורה של העוגה, אולם קיים תיעוד היסטורי של הכנתה באמצע המאה ה-19. מדיה וקבצים בנושא בוש דה נואל בוויקישיתוף ההיסטוריה של המאכל
אחלאם מוסתע'אנמי

אחלאם מוסתע'אנמי (בערבית: أحلام مستغانمي; בתעתיק מדויק: אחלאם מסתע'אנמי) היא סופרת ומשוררת אלג'יראית מהמפורסמות ביותר הכותבת בערבית. אחלאם מוסתע'אנמי היא בתו של מוחמד שריף, ממנהיגי המהפכה באלג'יריה. בוגרת הפקולטה למדעי הרוח באוניברסיטת אלג'יר, (1973). סיימה לימודי דוקטורט בתחום הסוציולוגיה באוניברסיטת סורבון (1982). נישאה לעיתונאי לבנוני ועברה לגור עמו בבירות. שם הקימה בשנת 2003 הוצאת ספרים בשם פרסומי אחלאם מוסתע'אנמי (מנשוראת אחלאם מסתע'אנמי). היא פרסמה שישה ספרים, בהם טרילוגיה נודעת, המורכבת מזיכרון הגוף (ד'אכרת אל-ג'סד) 1993, שיכרון חושים (פודא אל-חואס) 1998, ממיטה למיטה (עאבר סריר) 2003. קובץ שיריה הראשון, על עוגן הימים (עלא מרפא אל-איאם), יצא לאור בשנת 1973. קובץ שיריה האחרון, כזבי דג (אכאד'יב סמכה), יצא לאור בשנת 1993. הספר זיכרון הגוף זכה להצלחה רבה והיא קיבלה עבורו את מדליית נגיב מחפוז לספרות בשנת 1998. הרומן תורגם לעברית ויצא לאור בשנת 2019 בסדרת מכתוב. נכון ל-2011, מוסתע'אנמי פרסמה כשלושה ספרי פרוזה וארבעה ספרי שירה. מדיה וקבצים בנושא אחלאם מוסתע'אנמי בוויקישיתוף האתר הרשמי של אחלאם ביוגרפיה קצרה באנגלית אחלאם מסתע'אנמי (1953-), דף שער בספרייה הלאומית קולות מן הים נאחר (שירת נשים ערביות בת זמננו) הוצאת קשב לשירה לשירה, תל אביב 2007, בתרגום: יצחק שניבוים עמ' 32–37, מתוך הקובץ כזבי דג ערך זה הוא קצרמר בנושא סופרים ובנושא משוררים. אתם מוזמנים לתרום לוויקיפדיה ולהרחיב אותו.
לאל

האם התכוונתם ל... לאל קרישנה אדוואני – פוליטיקאי הודי בנסי לאל – פוליטיקאי הודי לואיס לאל – כדורגלן מסאו טומה ופרינסיפה לאל – דמות במסע בין כוכבים לאלה
צ'לסי

האם התכוונתם ל... צ'לסי (לונדון) – שכונה בלונדון, אנגליה, הממלכה המאוחדת צ'לסי (כדורגל) – קבוצת כדורגל משכונת צ'לסי צ'לסי (מסצ'וסטס) – עיר במדינת מסצ'וסטס, ארצות הברית צ'לסי (מנהטן) – שכונה במנהטן מלון צ'לסי – מלון ידוע בשכונת צ'לסי במנהטן, אשר שימש אכסניה לאמנים רבים ושימש השראה ליצירות אמנות Chelsea Girl – אלבום הבכורה של הזמרת הגרמנייה ניקו משנת 1967 (השם מתייחס לסרט Chelsea Girls של אנדי וורהול משנת 1966, העוסק בדמויות שאכלסו את מלון צ'לסי) אישים ששמם הפרטי הוא צ'לסי
חור התולעת (מסע בין כוכבים)

ביקום הבדיוני של זיכיון "מסע בין כוכבים", חור התולעת של באג'ור (באנגלית: Bajoran wormhole) הוא אנומליה מרחבית של חור תולעת הממוקמת ליד כוכב הלכת באג'ור. דת הבאג'ורנים מתייחסת אל חור התולעת כאל "מקדש שמיימי". חור התולעת נראה כמו צמצם של אור זהוב מסתחרר המוקף בעננים כחולים, המופיע כאשר ספינות חלל מתקרבות אליו, ונעלם כאשר הן נכנסות לתוכו; כמו כן הוא מופיע גם כאשר ספינת חלל יוצאת ממנו. ניתן לטוס בחור התולעת רק במהירויות דחף (מהירויות הנמוכות ממהירות האור). חור התולעת מתגלה בפרק הראשון של הסדרה "מסע בין כוכבים: חלל עמוק 9". מתברר כי הוא מוביל ממערכת הכוכבים של באג'ור, הנמצאת ברביע אלפא, אל מערכת הכוכבים אידראן, הנמצאת ברביע גמא, מרחק של 70,000 שנות אור, בקצה השני של הגלקסיה. בשל החשיבות האסטרטגית של תופעה כזו, תחנת החלל "חלל עמוק 9" מעתיקה את מקומה, ממסלול היקפי סביב באג'ור אל קרבת פתחו של חור התולעת. קציני צי הכוכבים קומנדר בנג'מין סיסקו ולוטטנט ג'דזיה דקס הם הראשונים ליצור קשר עם חור תולעת ועם יוצריה, חייזרים לא גשמיים, המכונים "הנביאים" על פי דת הבאג'ורנים; על ידי הפדרציה הם מכונים פשוט "חייזרי חור התולעת". הם אלה אשר סיפקו את החפצים המקודשים הקרויים "כדורי-נבואה" (Orbs) או "דמעות הנביאים" לבאג'ורנים והם הבסיס של דתם. חור התולעת הופך לנקודת עימות בכל הסדרה, שכן הוא מאפשר נסיעה בין רביע אלפא לרביע גמא הנשלט על ידי הדומיניון, ארגון מרושע בראשותו של גזע משני צורה המכונים משתנים. הדומיניון איננו מעוניין כי אף אחת מהמעצמות הגדולות של רביע אלפא לא תשיג דריסת רגל ברביע גמא - ולהפך - מה שמסביר את החשיבות האסטרטגית של חור התולעת בעיניהם. חור התולעת נסגר בשלב מסוים, כתוצאה משימוש באחד מ-"דמעות הנביאים" אשר היה תחת השפעה זמנית של רוחות הפא. מאוחר יותר, חור התולעת הושב לקדמותו, על ידי גילוי של כדור-נבואה נוסף על ידי בנג'מין סיסקו. Bajoran wormhole באתר Memory Alpha (ויקי מסע בין כוכבים)
הרווק (תוכנית טלוויזיה ישראלית)

הרווק היא תוכנית מציאות ישראלית בת שתי עונות, ששודרה בערוץ 10 בין השנים 2009–2013. התוכנית מבוססת על הפורמט האמריקאי של "הרווק" ששודרה לראשונה בשנת 2002 ברשת ABC. בכל עונה ישנו גבר רווק אחד וקבוצה של נשים רווקות המתחרות על לבו. בעזרת מבחני התאמה שונים וסדרת דייטים מנפה אחת-אחת הגבר עד שנשארות שתי בנות. בשלב זה מחליט הגבר מי המנצחת, והם ממשיכים יחד במערכת יחסים. בעונה הראשונה של התוכנית הרווק היה גיא גיאור שהשתתף קודם לכן בעונה השנייה של "הישרדות". בסיום אותה עונה, בחר הרווק בדפנה דה גרוט כבחירת לבו. העונה השנייה של התוכנית החלה את שידורה ב-12 ביוני 2013, ובה הרווק היה הזמר דודו אהרון שחיפש את בחירת לבו. גמר התוכנית שודר ב-29 באוגוסט 2013 ובו בחר אהרון במתמודדת נטע דנינו כבחירת לבו, זמן קצר לאחר שידור הגמר הודיעו השניים כי הם נפרדו. בשנת 2003 שודרה בישראל תוכנית המציאות "קחי אותי שרון" המצויה בפורמט דומה בה רווקה בוחרת את בחיר לבה מתוך מגוון רחב של רווקים. בשנת 2006 שודרה ב-HOT3 תוכנית המציאות "מכל הבנות בעולם" שבדומה לפורמט "הרווק" קבוצה של נשים רווקות התחרו על לבו של הרווק ארי גולדמן. בעונה הראשונה הרווק הוא מתמודד "הישרדות" גיא גיאור. בעונה זו בחר הרווק במתמודדת דפנה דה גרוט. השניים היו בני זוג במשך יותר משלוש שנים אך לבסוף נפרדו. ויקטוריה אוטנקוב (המודחת הראשונה) מאיה חן (המודחת הראשונה) יעל בר (המודחת השנייה) מיכל בר (המודחת השנייה) מיתר דוד (המודחת השלישית) קטיה בר (המודחת הרביעית) ליאת פרודזון (המודחת החמישית) הילה דדי (המודחת השישית) קרין שמיר (המודחת השמינית) מעין מילס (המודחת התשיעית) נועה ביק (המודחת העשירית) יעל לוי (המודחת האחת עשרה) יסמין סוויסה - הודחה שביעית מהתוכנית והוחזרה לתוכנית על ידי משפחתו של גיא גיאור. (המודחת השתים עשרה) ולרי דן (המודחת השלוש עשרה) המתמודדות שהעפילו לתוכנית הגמר שהתקיימה ב-11 במאי 2010: נטלי תורג'מן (המקום השני) דפנה דה גרוט (הזוכה) בעונה השנייה הרווק הוא הזמר דודו אהרון. עונה זו, בניגוד לעונה הקודמת, הייתה בעלת אווירה קלילה והומוריסטית יותר וכן נשאה את הסיסמה "חייבים לחתן את דודו". בעונה זו בחר הרווק במתמודדת נטע דנינו, והשניים נפרדו זמן קצר לאחר שידור התוכנית. שירן אייזנקוט (המודחת הראשונה) לירז בן דהן (בחרה לפרוש והפכה למודחת השנייה) בתאל תבורי (המודחת השלישית) קרין כהן (המודחת הרביעית) אוריאן כהן (המודחת החמישית) חני תנעמי (המודחת השישית) הודיה ששון (המודחת השביעית) ענבל אמירב (המודחת השמינית) חן אוחנה (המודחת התשיעית - עשירית) אנאל קור (המודחת התשיעית - עשירית) כרמית סיאני (המודחת האחת עשרה) לפיד סידלר (המודחת השתים עשרה) נעה חיו (המודחת השלוש עשרה) המתמודדות שהעפילו לתוכנית הגמר שהתקיימה ב-29 באוגוסט 2013: לירון גולן (המקום השני) נטע דנינו (הזוכה) קחי אותי שרון הדור הבא 24/7 אתר האינטרנט הרשמי של הרווק(הקישור אינו פעיל, 5 בנובמבר 2021) "הרווק", במיזם "אישים" לתיעוד היצירה הישראלית אלקנה שור, "הרווק" עם דודו אהרון: הסתלבט הלאומי החדש, באתר nrg‏, 13 ביוני 2013 לילך וולך‏, "הרווק" עם דודו אהרון לא לוקחת את עצמה ברצינות - וטוב שכך, באתר וואלה, 13 ביוני 2013 ערן סויסה, גיא גיאור, רווק, תל אביב, nrg מעריב, 20 באוגוסט 2009 עכשיו זה רשמי: דודו אהרון וזוכת "הרווק" נפרדו, באתר וואלה, 3 בספטמבר 2013
כידון (פירושונים)

האם התכוונתם ל... כידון – שם של קבוצת נשקי מוט מוט-כידון – שם אחר לרומח כידון (היגוי) – אמצעי ההיגוי באופניים, קורקינט, אופנוע או טרקטורון כידון רובה – פגיון המותקן בצמוד לקצה של רובה הטלת כידון – ענף מקצועי באתלטיקה יחידת כידון – יחידת חיסול במוסד כידון קסום – רקטה ארטילרית מונחית מתוצרת התעשייה הצבאית כידון (סרט) – סרט קולנוע ישראלי משנת 2013 אח"י כידון (סער 4) – ספינת טילים ישראלית אח"י כידון (סער 4.5) – ספינת טילים ישראלית אישים שרון כידון – אשת תקשורת וטלוויזיה ישראלית מודי כידון – איש עסקים ישראלי
נירו

האם התכוונתם ל... נירון קיסר – קיסר רומא בשנים 54 עד 68 לספירה גאיוס קלאודיוס נרו – פוליטיקאי ואיש צבא רומאי, קונסול רומא בשנת 207 לפנה"ס נירו (מסע בין כוכבים) – דמות במסע בין כוכבים רוברט דה נירו – שחקן קולנוע אמריקאי קיה נירו – רכב מתוצרת קיה קפה נרו – רשת בתי קפה בריטית Nero – חברה תוכנה גרמנית שהמוצר העיקרי שלה הוא תוכנת צריבה באותו שם Nero (להקה) – להקה בריטית
ההד

ההד היה ירחון בעל אופי דתי/חרדי לאומי, שראה אור בירושלים בשנים 1953-1925. את כתב העת מימן האגף החרדי של קרן קיימת לישראל. העורך הראשון היה הרב חנוך הניך בורנשטיין, ולאחריו שימש בתפקיד במשך כעשרים וחמש שנים הסופר ואיש הרוח ר' בנימין, שאף כתב לא מעט מן הכתובת והמאמרים שהופיעו בעיתון בשנים הראשונות. אופיו של הירחון היה ייחודי, והוא עסק בו בזמן בסוגיות דתיות, לאומיות, יישוביות ופוליטיות. אחת ממטרותיו העיקריות הייתה לקרב את הציבור היהודי האורתודוקסי לעשייה הציונית והלאומית בארץ ישראל, ומסיבה זו תמכו בהפקתו קרן קיימת לישראל וקרן היסוד. הגיליונות הראשונים הודפסו במכונת כתיבה פשוטה. בהמשך החל להיות מודפס בבתי דפוס בירושלים. בשנת 1932 גדל מספר העמודים ל-32 בגיליון והעטיפה הוחלפה לאיכותית יותר ועליה גם פרסומות. בשלב מסוים הובטחה לחותמים על כתב העת מתנה מיוחדת - אחד מספריו של רבי בנימין. המאמרים שפורסמו בכתב העת הוקדשו לדמויותיהם של רבנים ואישי ציבור שהזדהו עם התנועה הלאומית היהודית ועם מטרותיה; לתיאור הקמתם של מוסדות דת, חינוך ומדינה בארץ ישראל; לדיונים אידאולוגיים בנושא השפה העברית, התנועה הציונית הדתית, המעש ההתיישבותי הציוני בארץ ישראל ועוד. בין הכותבים היו אישים דוגמת הרב אברהם יצחק הכהן קוק וש"י עגנון. תפוצתו של ההד הייתה בחלק מן השנים רחבה למדי, והוא הופץ גם בקהילות יהודיות באירופה, בארצות הברית ובדרום אמריקה. ז. אוריאל, "ההד": להכנסו לשנה השביעית לקיומו, העולם, 17 בנובמבר 1931, עמ' 19 ראובן גפני, ‏ליהדות ולבניין הארץ: ר' בנימין וההד בין לאומיות לחרדיות, קשר 45, סתיו 2013,עמ' 57 - 67 אילה שקלאר ויוסי כץ, ‏העיתון 'ההד' כמעצב תרבות חרדית-ציונית בהשראת הראי"ה קוק, 1933-1926, קתדרה 179 תשרי תשפ"ב עמ' 134-113 אבי-רם צורף, קדמה מזרחה: ר' בנימין, דו-לאומיות וציונות-שכנגד, מרכז זלמן שזר, 2023. ההד שנה ז חוברת ב, חשון תרצ"ב, באתר אוצר החכמה ההד שנה ז חוברת ג, כסלו תרצ"ב, באתר אוצר החכמה ההד שנה ז חוברת ד, טבת תרצ"ב, באתר אוצר החכמה ההד שנה ז חוברת ה, שבט תרצ"ב, באתר אוצר החכמה ההד שנה ז חוברת ו, אדר תרצ"ב, באתר אוצר החכמה ההד שנה ז חוברת ז, ניסן תרצ"ב, באתר אוצר החכמה ההד שנה ז חוברת ח, אייר תרצ"ב, באתר אוצר החכמה ההד שנה ז חוברת ט, סיוון תרצ"ב, באתר אוצר החכמה ההד שנה ז חוברת י, תמוז תרצ"ב, באתר אוצר החכמה ההד שנה ז חוברת יא, אב תרצ"ב, באתר אוצר החכמה ההד שנה ז חוברת יב, אלול תרצ"ב, באתר אוצר החכמה ההד שנה יב חוברת א, תשרי תרצ"ז, באתר אוצר החכמה ההד שנה יב חוברת ב, חשון תרצ"ז, באתר אוצר החכמה ההד שנה כה חוברת ד, טבת תש"י, באתר אוצר החכמה ההד שנה כז חוברת ז, ניסן תשי"ב, באתר אוצר החכמה ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
אנאבלה יעקב

אַנַאבֶּלָה יעקב-קלנר (26 במאי 1941 – 21 בנובמבר 2019) הייתה שחקנית תיאטרון ישראלית. נולדה ברומניה לאב כנר ולאם עקרת בית. בוגרת בית הספר לאמנויות בבוקרשט. ב-1963, כשהייתה בת 22, עלתה לישראל עם הוריה. יעקב החלה את דרכה כשחקנית בישראל, כשהשתתפה במופעים שהעלה שמעון דז'יגאן. בין היתר, גילמה את לאה בהצגה ביידיש "הדיבוק" בהפקה היחידה של העלאת מחזה זה בשפה היידית בישראל. עם סיום לימודי העברית, שיחקה ב"תיאטרון השדרה" של מנחם גולן. בשנת 1967 הייתה מועמדת לפרס כינור דוד. בשנת 1999 זכתה בפרס אדית וישראל פולק ובשנת 2000 יצגה את ישראל בפסטיבל הסרטים הבינלאומי בסלוניקי כשחקנית ראשית בסרט "הו, חיים חיים". בשנת 1992 הצטרפה יעקב לתיאטרון יידישפיל ומאז השתתפה במרבית הצגותיו תחת שם הבמה אנאבלה. ב-1995 השתתפה בהצגה "מירל'ה אפרת" מאת יעקב גורדין, ב-1997 השתתפה בהצגה "סנדר בלאנק ויורשיו" מאת שלום עליכם וב-1999 בהצגה "קשה להיות יהודי" לצד מוניקה ורדימון וישראל טרייסטמן. ב-2002 השתתפה בהצגה "הפרדס" מאת יוסף בר יוסף. ב-2003 גילמה אחות לצד שלמה בר אבא ומוני מושונוב בהפקה המשותפת לתיאטרון יידישפיל והבימה "הקומיקאים" מאת ניל סיימון בבימויו של אילן רונן. ב-2004 גילמה דודה קולומביאנית בסרט שביים שי כנות וכתב רשף לוי "אהבה קולומביאנית" והשתתפה בהצגה "החזן מווילנה". ב-2005 השתתפה בהצגה "אהבה אחרונה" על פי יצחק בשביס זינגר וב-2008 בהצגה "ילדי הצל" מאת בן ציון תומר. באותה שנה שיחקה בקומדיית המצבים "קוויקי" בערוץ 2 את פאני לובין, בת דמותה של המורה למשחק פאני לוביץ'. ב-2011 השתתפה בסרטו של דן וולמן ע"פ ספרה של שולמית לפיד בעל אותו השם "גיא אוני". באותה שנה שיחקה בהצגה "קופות הסתרים של נשות העיירה". ב-2013 שיחקה את פרציפלוכא, במחזה "סולומון גריפ" מאת חנוך לוין. באותה שנה השתתפה בתפקיד אורח בסדרה "בלתי הפיך" בערוץ 2 ובסדרת הטלוויזיה "המגפה" בבימויו של ימי ויסלר ב-HOT. ב-2014 השתתפה בסרט "מיתה טובה" שכתבו וביימו שרון מימון וטל גרניט והופיעה במחזה המוזיקלי "געבירטיג" מאת יהושע סובול. ב-2015 שיחקה בהצגה "מועדון האלמנות העליזות" מאת איוון מנצ'ל בתפקיד דוריס, לצד מרים זהר. בשנת 2019 זכתה בפרס מפעל חיים מטעם הרשות הלאומית לתרבות היידיש. אנאבלה נפטרה ב-21 בנובמבר 2019. הייתה גרושה ואם לבת. אנאבלה יעקב, במיזם "אישים" לתיעוד היצירה הישראלית אנאבלה יעקב, במסד הנתונים הקולנועיים IMDb (באנגלית) אנאבלה יעקב, באתר "אידיבי", מאגר הידע העברי לקולנוע ישראלי ועולמי אנאבלה יעקב, באתר ספר הקולנוע הישראלי אנאבלה יעקב, בארכיון הבימה אנאבעלא זינגט יידיש א קאטאר-Annabella in Yiddish A Katar, סרטון באתר יוטיוב ענת מוניץ, "ההצלחה שלו היא ההצלחה שלנו", ראיון באתר "הבמה", 21 בנובמבר 2011
רוקחת הרפואות מסיילם

רוקחת הרפואות מסיילם (באנגלית: The Physick Book of Deliverance Dane) הוא רומן היסטורי מאת קתרין האו אשר יצא לאור בשנת 2009. הספר מציג 2 תקופות, לכל אחת גיבורה משלה: א. 1991 (ימינו) - בה הגיבורה היא קוני גודווין, סטודנטית לדוקטורט בהיסטוריה אמריקנית; ב. 1681-1692 (ימי הביניים - תקופת ציד המכשפות בסיילם) - בה הגיבורה היא דליוורנס (ליווי) דיין, מרפאה אשר מואשמת בכישוף. הספר הגיע למקום השני ברשימת רבי המכר של הניו יורק טיימס במהלך חודש יוני 2009 (סיפורת-כריכה קשה). הספר תורגם מאנגלית לעברית בשנת 2011 על ידי יעל אכמון ויצא לאור בכנרת זמורה-ביתן דביר. ביקורת בעברית על הספר ב-ynet ביקורות שונות בעברית על הספר באתר simania רוקחת הרפואות מסיילם, באתר OCLC (באנגלית) Schuessler, Jennifer. "New York Times Bestseller List". The New York Times (באנגלית). נבדק ב-2009-06-28. ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
תומר חנצ'ינסקי

תומר חנצ'ינסקי (נולד ב-1 בדצמבר 1984) הוא כדורגלן עבר קנדי-ישראלי ששיחק בעמדת השוער. חנצ'ינסקי נולד בישראל ועבר עם משפחתו לקנדה בגיל צעיר. ב-2007 חתם בקבוצת הכדורגל המקצוענית הראשונה שלו, טורונטו מה-MLS, אך לא שותף במשחקי הקבוצה. כעבור מספר חודשים עבר לקבוצת הכדורגל באולמות דטרויט איגנישן. לאחר שנה חזר לכדורגל בקבוצת ג'רזי אקספרס, ובאמצע העונה עבר לקבוצת ניסטרו אוטאץ' ממולדובה, שם שיחק שלושה משחקים בלבד לפני שחזר בתחילת 2009 לארצות הברית, לקבוצת האריסברג איילנדרס. עונה לאחר מכן חזר חנצ'ינסקי לאירופה, וחתם בקבוצת וואסאן פאלוסוורה הפינית. בסוף 2011 עבר לקבוצת ארברו השוודית. ב-31 בדצמבר 2012 חתם במכבי תל אביב אך התקשה למצוא מקום בסגל הקבוצה. ב-25 במרץ 2013 ערך את הופעת הבכורה שלו בנבחרת קנדה, במשחק ידידות נגד בלארוס. בינואר 2014 הושאל להכח עמידר רמת גן מהליגה הלאומית. באוגוסט 2014 הושאל להפועל רמת השרון, לאחר שירדה לליגה הלאומית. ב-22 בינואר 2015 חזר לפינלנד וחתם ברובניימן פאלוסאורה. בינואר 2016 חתם בקבוצת הלסינגבורג מליגת העל השוודית. ב-15 בדצמבר 2016 חתם בשמרוק רוברס מליגת העל האירית. ביולי 2018 עזב לאחר שהודח מההרכב במשך תקופה והפך לשוער השני של הקבוצה בעקבות החתמת אלן מנוס. מכבי תל אביב אליפות: 2012/2013 מדיה וקבצים בנושא תומר חנצ'ינסקי בוויקישיתוף תומר חנצ'ינסקי, באתר Transfermarkt תומר חנצ'ינסקי, באתר Soccerway תומר חנצ'ינסקי, באתר National Football Teams תומר חנצ'ינסקי, באתר FootballDatabase.eu עמוד השחקןבאתר ההתאחדות לכדורגל בישראל חנצ'ינסקי חתם במכבי תל אביב, באתר הרשמי של מכבי תל אביב (הקישור אינו פעיל, 30 בספטמבר 2019) התלתן של שמרוק רוברס- תומר חנצ'ינסקי, באתר JSport-ג'י ספורט, ‏2018-03-23 סוכמה השאלתו של חנצ'ינסקי, באתר מכבי תל אביב (הקישור אינו פעיל, 30 בספטמבר 2019) העברות בעולם - 22.1: מרטין אודגארד חתם בריאל מדריד, באתר וואלה, 22 בינואר 2015 Paul O'Hehir, Shamrock Rovers goalkeeper confirms he is leaving club, irishmirror, ‏2018-07-23 "Goalkeeper Tomer Chencinski confirms Shamrock Rovers exit". The Irish Mirror. 23 ביולי 2018. {{cite web}}: (עזרה) ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תומר חנצ'ינסקי".
מכפלה חצי ישרה

מכפלה חצי ישרה של חבורות היא פעולה היוצרת משתי חבורות H {\displaystyle H} ו- K {\displaystyle K} חבורה חדשה G = H ⋊ K {\displaystyle G=H\rtimes K} . ישנם שני מושגים הקשורים קשר הדוק שנקראים מכפלה חצי ישרה של חבורות: בהינתן חבורה G {\displaystyle G} ושתי תתי-חבורות שלה ניתן להגדיר מתי G {\displaystyle G} היא מכפלה חצי ישרה שלהן. בהינתן שתי חבורות ניתן להגדיר את המכפלה החצי ישרה שלהן. חבורה G {\displaystyle G} נקראת מכפלה חצי ישרה של תתי-חבורת שלה K , H < G {\displaystyle K,H<G} אם מתקיים: H {\displaystyle H} נורמלית ב- G {\displaystyle G} K ∩ H = { 1 } {\displaystyle K\cap H=\{1\}} K H = G {\displaystyle KH=G} , כלומר כל איבר ב- G {\displaystyle G} ניתן לכתוב כמכפלה של איבר ב- K {\displaystyle K} ואיבר ב- H {\displaystyle H} . יהיו H {\displaystyle H} ו- K {\displaystyle K} חבורות. נניח ש- K {\displaystyle K} פועלת על H {\displaystyle H} באמצעות אוטומורפיזם, כלומר: קיים הומומורפיזם ρ : K → A u t ( H ) {\displaystyle \rho :K\to \mathrm {Aut} (H)} המתאים לכל איבר ב- K {\displaystyle K} אוטומורפיזם על H {\displaystyle H} . לשם קיצור נסמן ( ρ ( k ) ) ( h ) = k h {\displaystyle (\rho (k))(h)={}^{k}h} . נגדיר פעולה על הקבוצה G = H × K = { ( h , k )   |   h ∈ H , k ∈ K } {\displaystyle G=H\times K=\left\{(h,k)\ |\ h\in H,k\in K\right\}} באופן הבא: ( h 1 , k 1 ) ⋅ ( h 2 , k 2 ) := ( h 1 ⋅ k 1 h 2 , k 1 k 2 ) {\displaystyle (h_{1},k_{1})\cdot (h_{2},k_{2}):=(h_{1}\cdot {}^{k_{1}}h_{2},k_{1}k_{2})} . זו חבורה מסדר | G | = | H | ⋅ | K | {\displaystyle |G|=|H|\cdot |K|} (שכן יש יחידה 1 G = ( 1 H , 1 K ) {\displaystyle 1_{G}=(1_{H},1_{K})} וכל איבר הפיך ( h , k ) − 1 = ( k − 1 h − 1 , k − 1 ) {\displaystyle (h,k)^{-1}=({}^{k^{-1}}h^{-1},k^{-1})} ) שנסמנה G = H ⋊ K {\displaystyle G=H\rtimes K} . אם G {\displaystyle G} היא מכפלה חצי ישרה של שתי תתי-חבורות שלה H {\displaystyle H} ו- K {\displaystyle K} , אז יש איזומורפיזם טבעי בינ המכפלה החצי-ישרה (האבסטרקטית) שלהן (כחבורות) ל- G {\displaystyle G} כאשר הפעולה של K {\displaystyle K} על H {\displaystyle H} היא פעולת ההצמדה. אם מזהים אזי H ∩ K = { 1 } {\displaystyle H\cap K=\{1\}} ו- H {\displaystyle H} תת-חבורה נורמלית של G {\displaystyle G} . יש שיכון טבעי של H {\displaystyle H} ו- K {\displaystyle K} ל- H ⋊ K {\displaystyle H\rtimes K} : H ≅ { ( h , 1 ) | h ∈ H } {\displaystyle H\cong \{(h,1)|h\in H\}} , K ≅ { ( 1 , k ) | k ∈ K } {\displaystyle K\cong \{(1,k)|k\in K\}} . שיכון זה מאפשר לחשוב על H {\displaystyle H} ו- K {\displaystyle K} כעל תת-חבורות של H ⋊ K {\displaystyle H\rtimes K} . תחת שיכון זה H ⋊ K {\displaystyle H\rtimes K} היא המכפלה החצי ישרה של תתי-החבורות H {\displaystyle H} ו- K {\displaystyle K} . מכפלה חצי ישרה, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.